stanford-oval/wikipedia huggingface dataset:
Orehovno

| Orehovno Ореховно |
| --- | --- |
 Orehovno
 Koordinaatit: 58°18′30″N, 34°58′50″E 
Valtio:  Venäjä
Subjekti:  Novgorodin alue
Piiri:  Mošenskoje
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  559,3 km²
Väkiluku (2009):  1 500
Infobox OKVirheellinen NIMI-arvo: 
Orehovno (ven. Ореховно) on maalaiskunta ja sen keskuskylä Novgorodin alueen Mošenskojen piirissä Venäjällä. Se sijaitsee Valdain ylängöllä 49 kilometriä Mošenskojesta kaakkoon. Kylässä on 400 ja kunnassa 1 500 asukasta (vuonna 2009).
Orehovnon kunnan pinta-ala on 559,3 neliökilometriä. Se rajoittuu lännessä Mošenskojen piirin Kirovskojen ja pohjoisessa Dolgojen kuntiin, koillisessa Novgorodin alueen Pestovon piiriin sekä idässä ja etelässä Tverin alueeseen. Pinta-alasta 69,0 % on metsää, 24,6 % maatalousmaata ja 3,6 % vesistöjä. Seudulla on lukuisia pieniä järviä. Joista huomattavin on Uverin sivujoki Radol. Hyötykaivannaisia ovat hiekka, sora, turve ja sapropeeli.
Keskuskylän lisäksi kuntaan kuuluu 53 kylää: Alekseikovo, Berežok, Berezovik, Berjozno, Brodino, Dubiški, Glazovo, Glebovo, Gornitsy, Gorodištši, Grigorovo, Hirovo, Ivanovskoje, Jagailovo, Jazykova Gorka, Jezdunovo, Klimkovo, Klirošanskoje, Koršikovo, Kožuhovo, Lasitšiha, Lisitšiha, Morozovo, Nikiforkovo, Nikolajevskoje, Nikulkino, Nivka, Novaja, Olehovo, Orehovka, Ostrovno, Paryžiha, Pavlitsevo, Petrovo, Ploskoje, Pokrovskoje, Radolets, Ratkovo, Rogašino, Rykulino, Semjonkino, Smoliny, Tarasovo, Tšuvaševa Gora, Varygino, Vasiljovo, Vaskovo, Vatolino, Vysokoje, Zabolotje, Zaharkino, Žernovki ja Zinovkovo. Yli sadan asukkaan kyliä ovat Orehovnon lisäksi Petrovo ja Tšuvaševa Gora. Yhdeksässä kylässä ei ole lainkaan vakituista asutusta.
Orehovno mainitaan ensimmäisen kerran Bežetskin viidenneksen verokirjoissa vuosina 1581–1583. Myöhemmin se kuului Borovitšin kihlakuntaan. Uver- ja Udinajokia pitkin kulki Mstajoen kosket ohittanut Volgan ja Ilmajärven välinen reitti. Orehovno oli aluksi pogostan ja myöhemmin volostin keskus. Vuonna 1927 muodostettiin Borovitšin piirikuntaan kuulunut Orehovnon piiri, joka lakkautettiin jo vuonna 1931. Gorodištšen, Dubiškin ja Tšuvaševa Goran kunnat liitettiin Orehovnoon vuonna 2010.
Kylistä on linja-autoyhteydet Mošenskojeen ja Borovitšiin. Seudun pääelinkeino on maatalous. Kunnassa toimii kolme maidon ja lihan tuotantoon erikoistunutta maatalousyritystä sekä yksi yksityinen maatila. Lisäksi on muutamia puunhankintayrityksiä.
Palveluihin kuuluu kolme lastentarhaa, Orehovnon keskikoulu, Orehovnon ja Petrovon kulttuuritalot, Tšuvaševa Goran kerhotalo, kolme kirjastoa, kaksi postia, paikallissairaala, kolme lääkintäasemaa ja vanhainkoti. Vähittäiskauppaa harjoittaa etupäässä Mošenskojen piirin kulutusosuuskunta.
Nähtävyyksiä ovat Gorodištšin ja Petrovon muinaislinnat, muinaiset hauta- ja asuinpaikat, Orehovnon kirkko ja koulurakennus, Ivanovskojen ja Petrovon kartanoalueet, Glebovon tsasouna ja Nikiforkovon koulurakennus.
Aiheesta muualla

Orehovnon kunnan sivusto (venäjäksi)
Pekka Hämäläinen

Pekka Hämäläinen voi tarkoittaa useaa eri henkilöä:
Pekka Hämäläinen, Pohjois-Amerikan intiaaneihin erikoistunut tutkija
Pekka Hämäläinen, entinen Suomen Palloliiton puheenjohtaja
Pekka Hämäläinen, jääkiekkovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Hämäläinen”, voi hakea sivunnimihaulla, laajalla sivunnimihaulla tai tekstihaulla.
Pekka Häkkinen

Pekka Häkkinen on Etelä-Savon elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.
Pavel Gubarev

Pavel Gubarev vuonna 2014
Pavel Jurjevitš Gubarev (ven. Павел Юрьевич Губарев, ukr. Губарєв Павло Юрійович; s. 10. maaliskuuta 1983 Sjevjerodonetsk) on ukrainalaissyntyinen, venäläistynyt militantti ja poliittinen aktivisti. Hän edusti aikoinaan Donetskin kansantasavaltaa ja liittyi sitten Venäjän joukkoihin.
Gubarev kuului aikoinaan uusnatsien Venäjän kansallinen yhtenäisyys -järjestöön. Hän työskenteli pienyrittäjänä Donetskissa. Vuonna 2014 Gubarev johti kapinallisten puolisotilaallista "kansanmiliisiä", joka otti haltuunsa useita hallintorakennuksia Itä-Ukrainassa. Hänet julistettiin 1. maaliskuuta 2014 Donetskin kansantasavallan "kuvernööriksi", mutta hän joutui 6. maaliskuuta 2014 Ukrainan turvallisuuspalvelun pidättämäksi epäiltynä muun muassa Ukrainan alueellisen koskemattomuuden loukkaamisesta. Gubarev siirrettiin Kiovaan, mutta hänet vapautettiin toukokuussa 2014 vankienvaihdossa kolmea kaapattua Ukrainan turvallisuuspalvelun edustajaa vastaan. Gubarev selviytyi vuonna 2014 ainakin yhdestä murhayrityksestä, separatistien mukaan myös toisesta.
Gubarev väistyi myöhemmin "kuvernöörin" asemastaan jäädessään muiden separatistijohtajien varjoon. Hän oli Novorossija-puolueen johtaja ja johti myös Donetskin kansantasavallan puolustusministeriön mobilisaatio-osastoa. Helmikuussa 2022 Gubarev liittyi Venäjän joukkoihin täysimittaisessa hyökkäyksessä Ukrainaan. Toukokuussa 2023 hänestä tuli yksi ultranationalistisen Vihaisten patrioottien klubi -järjestön johtajista. Gubarev arvosteli Venäjää Ukrainan armeijan kykyjen aliarvioinnista. Lisäksi hän vaati osalle ukrainalaisista lähettämistä uudelleenkoulutusleirille ja esitti, että kaikille tämäkään "ei riitä". Gubarev on Igor Girkinin läheinen tukija ja liittolainen. 21. heinäkuuta 2023 Venäjän poliisi otti hänet kiinni Moskovassa hänen osoitettuaan oikeustalon ulkopuolella mieltään Girkinin pidätystä vastaan. Kiinniotto tehtiin Gubarevin ollessa puhumassa Girkinin tapauksesta lehdistölle. Hänet vapautettiin noin tunnin kiinnioton jälkeen.
Gubarevilla on vaimo Jekaterina Gubareva ja kolme lasta.
Pan-Amerikan jääkiekkoturnaus

Pan-Amerikan jääkiekkoturnaus (esp. Torneo Panamericano de Hockey sobre Hielo) on Kansainvälisen jääkiekkoliiton vuosittain järjestämä turnaus Amerikan mantereen joukkueiden kesken. Sekä miehet että naiset pelaavat omat turnaukset. Turnaus on järjestetty kahtena vuotena ja pelattu molemmilla kerroilla Meksikon pääkaupungissa Méxicossa.
Vuonna 2014 Kanada osallistui turnaukseen yhdellä joukkueelle miesten turnaukseen ja kahdella joukkueella naisten turnaukseen, mutta ei enää vuonna 2015. Yhdysvallat ei ole osallistunut Pan-Amerikan turnaukseen. Brasilia ja Kolumbia ovat osallistuneet turnauksiinsa yhdellä joukkueella. Vuonna 2015 Argentiina osallistui miesten turnaukseen kahdella joukkueelle ja Meksiko osallistui miesten että alle 17-vuotiaiden maajoukkueella. Vastaavasti naisten turnauksessa aikuisten joukkueen lisäksi Meksikoa edusti myös alle 18-vuotiaiden maajoukkue.
Kertaalleen turnaukseen osallistunut Kanada kutsuttiin myös vuoden 2015 turnaukseen, mutta maa kieltäytyi, kuten myös Chile, Ecuador, Yhdysvallat ja Venezuela sekä pohjoisafrikkalainen Marokko. Chile kuitenkin osallistui vuoden 2017 turnaukseen.
Mitalistit ja kisapaikkakunnat > Miesten turnaus

| Vuosi | Kultaa | Hopeaa | Pronssia | Paikka |
| --- | --- | --- | --- | --- |
| 2014 |  Kanada |  Meksiko |  Kolumbia |  México, Meksiko |
| 2015 |  Kolumbia |  Meksiko |  Brasilia |  México, Meksiko |
| 2016 |  Kolumbia |  Meksiko |  Meksiko B |  México, Meksiko |
| 2017 |  Meksiko A |  Kolumbia |  Argentiina A |  México, Meksiko |
Mitalistit ja kisapaikkakunnat > Naisten turnaus

| Vuosi | Kultaa | Hopeaa | Pronssia | Paikka |
| --- | --- | --- | --- | --- |
| 2014 |  Kanada A |  Meksiko |  Kanada B |  México, Meksiko |
| 2015 |  Meksiko |  Kolumbia |  Meksiko |  México, Meksiko |
| 2016 |  Meksiko |  Argentiina |  Meksiko B |  México, Meksiko |
| 2017 |  Meksiko |  Kolumbia |  Argentiina |  México, Meksiko |
Paratiisin jälkeen

| Paratiisin jälkeen> Beyond Paradise |
| --- | --- |
Tyyli:  Rikos draama
Luoja(t):   Robert Thorogood  Tony Jordan 
Perustuu:  Robert Thorogoodin Murha paratiisissa -televisiosarjan hahmoihin
Alkuperämaa:   Yhdistynyt kuningaskunta
Alkuperäiskieli:  Englanti
Verkko:  BBC One C More
Esitetty:  24. helmikuuta 2023 –
Tuotantokausia:  2
Jaksoja:  12 + jouluspesiaali
Tuotanto
Vastaava(t) tuottaja(t):   Tony Jordan  Tim Key 
Säveltäjä(t):  Magnus Fiennes
Tuotantoyhtiö(t):  Red Planet Pictures
Aiheesta muualla
IMDb 
Paratiisin jälkeen engl. Beyond Paradise on BBC:n rikosdraamatelevisiosarja, jonka ensiesitys oli 24. helmikuuta 2023. Se on Murha paratiisissa -televisiosarjan spin-off ja sen pääosassa on Kris Marshall.
Näyttelijät > Päähahmot

| 0 | 1 | 2 |
| --- | --- | --- |
|  Kris Marshall  | … |  Rikoskomisario Humphrey Goodman   |
|  Sally Bretton  | … |  Martha Lloyd   |
|  Zahra Ahmadi  | … |  Rikosylikonstaapeli Esther Williams   |
|  Dylan Llewellyn  | … |  Konstaapeli Kelby Hartford   |
|  Felicity Montagu  | … |  Margo Martins   |
|  Barbara Flynn  | … |  Anne Lloyd   |
Näyttelijät > Toistuvat hahmot

| 0 | 1 | 2 |
| --- | --- | --- |
|  Jamie Bamber  | … |  Archie Hughes (kausi 1)   |
|  Melina Sinadinou  | … |  Zoe   |
|  Chris Jenks  | … |  Josh Woods   |
|  Eva Feiler  | … |  Lucy   |
|  Jade Harrison  | … |  Ylitarkastaja Charlotte "Charlie" Woods   |
|  Peter Davison  | … |  Peter/Richard Baxter   |
|  Amalia Vitale  | … |  Hannah Owen   |
Näyttelijät > Vierailevat hahmot

Kun Sallyn mielestä hän ei ole tarpeeksi hyvä Humphreylle, hän päättää erota tästä. Tämän jälkeen Humphrey päättää mennä mietiskelemään Saint Marielle, jossa hän tapaa Poliisipäällikkö Selwyn Pattersonin, Cathreine Bordeyn ja saaren nykyiset poliisit. Myös Sally seuraa häntä sinne, ja he puhuvat ja sopivat kaiken.
| 0 | 1 | 2 |
| --- | --- | --- |
|  Don Warrington  | … |  Poliisipäällikkö Selwyn Patterson   |
|  Élizabeth Bourgine  | … |  Catherine Bordey   |
|  Ralf Little  | … |  Rikoskomisario Neville Parker   |
|  Shantol Jackson  | … |  Rikosylikonstaapeli Naomi Thomas   |
|  Tahj Miles  | … |  Konstaapeli Marlon Pryce   |
Juoni

Sarja seuraa Humphrey Goodmania, joka jätti Saint Marien ollakseen tyttöystävänsä Martha Lloydin kanssa. Kihlauduttuaan he muuttavat Marthan kotikaupunkiin Shipton Abbottiin lähellä Devonin rannikkoa. Pian saapumisen jälkeen Humphrey liittyy paikallisiin poliisivoimiin, jossa hän tekee nopeasti vaikutuksen paikallisiin poliiseihin.
Aiheesta muualla

Parattiisin jälkeen BBC Onlinessa
Patrick Parizon

Patrick Parizon (s. 3. kesäkuuta 1950) on ranskalainen jalkapallovalmentaja ja entinen pelaaja.
Ura pelaajana

Parizon pelasi uransa parhaat vuodet AS Saint-Étiennessä. Hän oli voittamassa neljää Ranskan mestaruutta ja kahta cupia. Ranskan maajoukkueessa Parizon pelasi kolme A-maaottelua.
Seurat pelaajana
1958–1967 FC Montceau Bourgougne
1967–1973 AS Saint-Étienne
1973–1975 ESTAC Troyes
1975–1977 Lille OSC
1977–1980 FC Sochaux
1980–1983 Stade Brestois
1983–1984 Thonon
Saavutukset pelaajana
Ranskan mestaruus: 1967, 1968, 1969, 1970
Coupe de France: 1968, 1970
Ura valmentajana

Pelaajauransa jälkeen Parizon on valmentanut lähinnä Ranskassa. Hän aloitti uransa Chamois Niortais'ssa, jonka hän nosti neljässä vuodessa amatööritasolta Ligue 1:een.
Lisäksi hän on toiminut Norsunluurannikon ja Mauritiuksen maajoukkuevalmentajana.
Vuonna 2005 hän aloitti Franck Dumas'n kanssa SM Caenin päävalmentajana. He nostivat seuran Ligue 1:een kauden 2006-07 päätteeksi. Kaksikko luotsasi Caenia pääsarjatasolla kahden kauden ajan, kunnes seura putosi keväällä 2009. Parizon jätti tehtävänsä kauden jälkeen.
Seurat valmentajana
1984–1988 Chamois Niortais FC
1989–1991 Clermont Foot
1991–1992 US Melun
1992–1994 Amiens SC
1994–1995 FC Rouen
1996–1998 FC Martigues
2000–2002 Norsunluurannikko
2002–2003 Mauritius
2004 Paris FC
2005–2009 SM Caen
Pajari (Luumäki)

Pajari on Luumäellä sijaitseva kylä. Kylässä on harjoitettu ainakin turpeennostoa. Pajarissa on vuonna 1977 lakkautettu rautatieasema. Asemarakennus on säilynyt maantien varressa.
Pekka Hyttinen

Pekka Henrik Hyttinen (s. 13. tammikuuta 1944 Viipuri) on suomalainen pika-aitajuoksija. Hän edusti seuratasolla Helsingin Kisa-Veikkoja.
Hyttinen voitti 110 metrin aitojen Suomen mestaruuden vuonna 1966 ajalla 14,7 .
Saavutuksia

SM-kultaa 1966
SM-pronssia 1964 ja 1967
Pekka Ketonen

Pekka Ketonen (vänrikki Kariluoto) Tuntemattoman sotilaan kuvauksissa kesällä 1984.
Rauno Pekka Juhani Ketonen (s. 9. kesäkuuta 1961 Helsinki) on suomalainen näyttelijä.
Ketonen opiskeli Teatterikorkeakoulussa 1980-luvun alussa ja näytteli sen jälkeen Kotkassa (1983–1986), Joensuussa (1986–1987) ja Hämeenlinnassa (1987–1991). Vuosina 1991–2002 hän työskenteli jälleen Kotkan kaupunginteatterissa, opetti Kotkan lyseossa ja Kymenlaakson ammattikorkeakoulussa sekä ohjasi Kotkan nuorisoteatterissa. 2010-luvun taitteessa Ketonen työskenteli Ahvenanmaalla muun muassa työväenopiston opettajana.
Ketosen tunnetuin elokuvarooli on upseeri Jorma Kariluodon rooli Rauni Mollbergin Tuntemattomassa sotilaassa (1985). Tämän lisäksi hänellä on ollut pieni rooli muun muassa Heikki Partasen elokuvassa Ramses ja unet (1982), sekä niin ikään Rauni Mollbergin ohjaamassa elokuvassa Ystävät, toverit (1990).
Paleltuma

Paleltumia käsissä
Paleltuma on tila, jossa iholle tai muille kehonosille koituu vaurioita, kun ne joutuvat tekemisiin erittäin kylmän ilman tai esineen kanssa.
Riskitekijät

Paleltuman riskiä lisäävät −20 asteen lämpötila, tuuli ja vaatteiden kostuminen. Paleltumille voivat herkistää myös ääreisverenkiertoa muuttavat lääkkeet, kuten beetasalpaajat, sekä tupakointi ja sairaudet, kuten valtimoahtaumat.
Lievä paleltuma voi kovassa pakkasessa ja tuulessa syntyä muutamassa minuutissa kehon ääreisosiin, kuten sormiin, varpaisiin tai nenään.
Oireet

Paikallisessa paleltumassa ruumiinosa altistuu kylmälle, jolloin sen lämpötila laskee niin alas, että kudoksissa alkaa tapahtua nesteen jäätymistä. Oireita ovat pistely, tunnottomuus ja värin muutokset, mutta myös rakkuloita voi nousta.
Jos iho jäähtyy lähelle nollaa astetta, seuraa kudosvaurio. Paleltumaan liittyvä kudostuho syntyy suurimmaksi osaksi sulamisvaiheessa tulehdusreaktion seurauksena.
Yleensä paleltumaa seuraa ihon värjäytyminen tummemmaksi tai erittäin vaaleaksi, ja sen lisäksi ihoa polttelee tai kutittaa, alue on osaksi tai kokonaan tunnoton, ja joissain tapauksissa paleltuma aiheuttaa erittäin kovaa kipua. Iho, joka on paleltuman vaurioittama, muuttuu parissa tunnissa tummaksi. Jos iho on täysin tuhoutunut, se muistuttaa palanutta ihoa ja on irtonainen ja täysin mustunut. Pahimmissa tapauksissa paleltuma vahingoittaa hermoja tai verisuonia, mistä voi seurata kuolio. Näissä tapauksissa ainoa mahdollisuus estää kuolion laajeneminen saattaa olla amputaatio.
Paleltumaa voi edeltää kivun katoaminen ihon viilennyttyä noin seitsemään asteeseen, minkä johdosta paleltumaa ei aina huomaa ajoissa.
Paleltumavammojen jälkioireiksi voi jäädä tuntohäiriöitä, nivelkipuja, liikahikoilua ja kylmänarkuutta.
Oireet > Kylmävesivamma eli immersiovamma (juoksuhautajalka)

Kylmävesivamma eli immersiovamma syntyy erityisesti jalkaan pitkäaikaisen kylmän ja kostean altistuksen seurauksena. Huonontuneen verenkierron seurauksena jalka lämmitettäessä turpoaa ja punoittaa.
Kosteuden ja viileyden aiheuttamaa juoksuhautajalkaa ei lasketa varsinaiseksi paleltumaksi, koska se kehittyy jo 0–10 asteessa. Tämä voi tapahtua jo tunneissa, etenkin liikkumattomuuden ja puristavien jalkineiden vaikutuksesta.
Ensiapu ja hoitoon toimittaminen

Jos paleltuneen henkilön ruumiinlämpö ei kokonaisuudessaan ole alentunut, pelkän paleltuman hoito riittää. Paleltunutta aluetta lämmitetään nopeasti 37–40-asteisessa vedessä noin 20–30 minuutin ajan. Tämä voi aiheuttaa kovaa kipua, jota voidaan hoitaa esimerkiksi ibuprofeenilla. Aluetta ei saa hieroa eikä hangata. Paleltuneelle annetaan lämmintä juotavaa, mutta tupakointia ja alkoholin käyttöä tulee välttää hoidon aikana.
Paleltunut on syytä toimittaa hoitoon, jos tunto, lämpö ja ihonväri eivät ole palanneet tunnissa, jos iholle on noussut rakkuloita tai jos paleltunut alue on laaja.
Ehkäisy

Paleltumavammoja ehkäistään riittävällä ja kosteutta eristävällä vaatetuksella sekä välttämällä nestehukkaa. Lieväkin nestevaje lisää paleltumavaaraa huomattavasti, sillä vaje heikentää kehon ääreisosien kudosten verenkiertoa. Pakkasvoiteet sen sijaan saattavat lisätä paleltumariskiä.
Aiheesta muualla

Kuvia tai muita tiedostoja aiheesta Paleltuma Wikimedia Commonsissa
On Stage

| On Stage Rainbow |
| --- | --- | --- |

Livealbumin tiedot
 Äänitetty : syyskuu ja joulukuu 1976
 Julkaistu: 7. heinäkuuta 1977
 Formaatti: LP, CD
 Tuottaja(t): Martin Birch
 Tyylilaji: hard rock heavy metal progressiivinen rock
 Kesto: 64.15
 Levy-yhtiö:  Polydor Records    Oyster
Listasijoitukset
  7. (heinäkuu 1977)   15. (15. syyskuuta 1977)   21. (lokakuu 1977)   25. (15. heinäkuuta 1977)   28. (1977)   29. (20. marraskuuta 1977)   65. (1977)
Rainbow'n muut julkaisut
| Rising 1976 | On Stage 1977 | Long Live Rock 'n' Roll 1978 |
Singlet albumilta On Stage
 ”Kill the King” Julkaistu: syyskuu 1977
On Stage on hard rock -yhtye Rainbow'n vuonna 1977 julkaisema live-albumi.
Nauhoitus ja sisältö

Albumi on nauhoitettu yhtyeen Rising-albumin jälkeisellä maailmankiertueella vuoden 1976 lopulla ja albumilla soittaa kyseisen albumin kokoonpano. Esitykset ovat peräisin Länsi-Saksassa ja Japanissa järjestetyistä konserteista. Albumin kappalemateriaali painottuu vahvasti esikoisalbumin materiaaliin. Kuudesta kappaleesta neljä on peräisin kyseiseltä albumilta ja Rising-albumilta on mukana vain osa "Starstruck"-kappaletta, joka sisältyy "Man on the Silver Mountain"in ja "Blues"-instrumentaalin muodostamaan medleyhen. Levy sisältää kaksi coveria; Ritchie Blackmoren entisen yhtyeen Deep Purplen "Mistreatedin", joka täyttää "Catch the Rainbow’n" tapaan yhden albumipuoliskon, sekä alun perin The Yardbirdsin esittämä "Still I'm Sad", joka julkaistiin debyyttialbumilla instrumentaaliversiona. On Stagen liveversiolle sisältyy myös laulu. "Sixteenth Century Greensleeves" sisältää Blackmoren ja Tony Careyn soittaman uuden intron. Avausraita "Kill the King" sisältyi albumille, vaikka siitä ei ollut vielä lainkaan studioversiota. Kappaleen studioversio ilmestyi seuraavalla studioalbumilla Long Live Rock 'n' Rollilla vuonna 1978. Albumin avaa Ihmemaa Oz -elokuvasta otettu kuuluisa kohtaus "Over The Rainbow", joka kuultiin lähes kaikissa yhtyeen konserteissa. Albumin on tuottanut jo edellisillä albumeilla mukana ollut Martin Birch. Albumi julkaistiin tuplana ja avattavilla kansilla joista löytyy kuvia yhtyeestä sekä tietoja kiertueesta ja jättimäisestä sateenkaari-lavasteesta.
Albumi mediassa

On Stage nousi Britannian albumilistalla sijalle 7. ja top-30:neen useassa maassa. Yhdysvalloissa albumi jäi sijalle 65. Singlenä julkaistiin "Kill the King", mukanaan "Man on the Silver Mountain" ja "Mistreated". Single nousi top-50:neen Britanniassa.
Allmusic.com-sivuston arvostelija kehuu albumin soitantaa mutta kritisoi "jännitteen puuttumista ja löysää tuotantoa". Suomalaisen Deep-Purple.fi-sivuston arvostelijat kehuvat myös albumin musiikillisuutta, mutta kritisoivat sen lyhyyttä ja tiettyjen kappaleiden puuttumista. Myös albumin julkaisun aikaan brittiläinen musiikkilehdistö kritisoi albumin tuotantoa ja lyhyyttä, mutta etenkin Blackmoren kitarointi sai kehuja.
Albumin julkaistiin alun perin lähinnä koska tulevan Long Live Rock 'n' Roll-albumin nauhoitukset olivat viivästyneet miehistönvaihdosten takia. On Stage on tupla-albumiksi lyhyt, vain hiukan yli 60 minuuttia, kun kapasiteettia olisi yli 90 minuuttia ja yhtyeen konsertit kestivät tuohon aikaan lähes kaksi tuntia. Myös kappalevalikoimaa on kritisoitu, etenkin koska suosittu ja kiertueella soitettu "Stargazer" on jätetty pois. Myös poisjätettyjä kappaleita ovat "A Light in the Black" ja "Do You Close Your Eyes" joita soitettiin kiertueella kuten bootlegit osoittavat ja lisäksi yhtyeen konsertit sisälsivät runsaasti improvisaatiota ja sooloilua.
Polydorin julkaisema ensimmäinen remasteroitu versio sisältää varsinaisen albumin ilman bonus-materiaalia, mutta vuoden 2012 "Deluxe Edition" sisältää bonus-cd:n, joka tosin sisältää samoja kappaleita kuin varsinainen albumi, pois lukien "Do You Close Your Eyes".
Muut julkaisut 1976 kiertueelta

Vuonna 1990 julkaistiin Live in Germany 1976-niminen tuplalivealbumi, joka sisältää materiaalia neljältä Länsi-Saksan keikalta syyskuulta 1976, mukaan lukien On Stagelta puuttuvat "Stargazer"in ja "Do You Close Your Eyes"in. Sama albumi julkaistiin myöhemmin nimellä Live in Europe '76. Vuonna 2006 ja 2007 julkaistiin kokonaisuudessa kolme Länsi-Saksassa nauhoitettua konserttia nimikkeen Deutschland Tournee 1976 alla. Lisämateriaalilla varustettu "Deluxe Edition"-versio On Stage-albumista julkaistiin vuonna 2012, mutta uutena kappaleena mukana on vain "Do You Close Your Eyes".
Kappaleet > LP 1

A-puoli
Intro - "Over The Rainbow" / "Kill the King" – 5.32 (säv. Ritchie Blackmore, Ronnie James Dio, Cozy Powell)
Medley: "Man on the Silver Mountain"/"Blues"/"Starstruck" – 11.15 (säv. Blackmore, Dio)
B-puoli
"Catch the Rainbow" – 15.35 (säv. Blackmore, Dio)
Kappaleet > LP 2

A-puoli
"Mistreated" – 13.01 (säv. Blackmore, David Coverdale)
B-puoli
"Sixteenth Century Greensleeves" – 7.36 (säv. Blackmore, Dio)
"Still I'm Sad" – 11.00 (säv. Paul Samwell-Smith, Jim McCarty)
Kappaleet > Vuoden 2012 Deluxe Editionin bonus-CD

"Kill the King" - 5:56
"Mistreated" - 12:14
"Sixteenth Century Greensleeves" - 8:23
"Catch the Rainbow" - 18:16
Medley: "Man on the Silver Mountain"/"Blues"/"Starstruck" - 16:22
"Do You Close Your Eyes" - 10:33 (säv. Blackmore, Dio)
Oletetut nauhoituspaikat

"Kill The King": Budokan Hall, Tokio 16. joulukuuta 1976 (toinen show) ja Circus Krone, München 29. syyskuuta 1976
"Man On The Silver Mountain": Budokan Hall, Tokio 16. joulukuuta 1976 (ensimmäinen show)
"Blues"/"Starstruck": Budokan Hall, Tokio 16. joulukuuta 1976 (toinen show)
"Catch The Rainbow": Koseinenkin-Kaikan, Osaka 9. joulukuuta 1976 ja Budokan Hall, Tokio 16. joulukuuta 1976 (toinen show)
"Mistreated": Sporthalle, Köln 25. syyskuuta 1976
"Sixteenth Century Greensleeves": Budokan Hall, Tokio 16. joulukuuta 1976 (toinen show)
"Still I'm Sad": Messezentrum Halle A, Nürnberg 28. syyskuuta 1976
Vuoden 2012 bonus-CD on kansitekstien mukaan nauhoitettu Osakassa 9. joulukuuta 1976, mutta bootleg-vertailun mukaan kappaleet ovat peräisin Tokiosta 16. joulukuuta 1976 (toinen show).
Kokoonpano

Ronnie James Dio – laulu
Ritchie Blackmore – kitara
Tony Carey – kosketinsoittimet
Jimmy Bain – bassokitara
Cozy Powell – rummut
Arvostelut

Sputnic Music () linkki
Allmusic () linkki
Luettelo Crash Bandicoot -pelisarjan hahmoista

Tämä on luettelo Crash Bandicoot -peleissä esiintyvistä hahmoista.
Pääsankarit > Crash Bandicoot

Crash Bandicoot on pelisarjan päähenkilö. Crash on sinisiin housuihin sonnustautunut oranssi pussimäyrä, joka kävelee kahdella jalalla. Tohtori Neo Cortex loi hänet johtamaan luomaansa mutanttiarmeijaa. Crash kuitenkin pakeni ja päätti estää Cortexin suunnitelmat maailmanvalloittamisesta.
Pääsankarit > Coco Bandicoot

Coco Bandicoot on Crashin pikkusisko, joka yleensä toimii Crashin porukan mekaniikkanerona. Coco esiintyi ensimmäisen kerran pelissä Crash Bandicoot 2: Cortex Strikes Back.
Pääsankarit > Aku Aku

Aku Aku on Crashin porukan jäseniä suojeleva muinainen poppamies, joka liikkuu ja puhuu ilmassa leijuvan naamion kautta muille hahmoille.
Pääsankarit > Crunch Bandicoot

Crunch Bandicoot on tohtori Neo Cortexin luoma uusi versio Crashista, jonka tämä loi tuhoamaan Crashin. Hän kuitenkin liittyi Crashin porukkaan, kun tajusi, että Uka Uka ja Cortex kontrolloivat häntä. Hän on Crashin porukasta fyysisesti vahvin, suurin piirtein yhtä vahva kuin Tiny tai Koala Kong.